ડુંગરી નજીકના દરિયા કાંઠા વિસ્તારના દાંતી, કકવાડી, મેથિયા, ભાગલ, કરદીવા, ધરાસણા, છરવાડા, આગર ફળિયા સહિતના ગામો તથા નવસારી જિલ્લાના ધોલાઇ બંદર સહિત સાલાબેટ, પોંસરી, સૂઇ તલાવડી, મામાદેવ, માસ્કરા ફળિયા, ખાડી થિલાદ, બિગરી સહિતના ૧૦થી ૧૫ ગામોમાં મીઠા પાણીની સદંતર અછતને કારણે વર્ષ ૧૯૮૨માં માલવણ ગામે દેસાઇ ફળિયામાં ૩ લાખ લીટર પાણીની ક્ષમતા ધરાવતા તળાવ કાંઠે લાખો રૂપિયાના ખર્ચે માલવણ-બિગરી જુથ પાણી પુરવઠા યોજના કાર્યાન્વિત કરાઈ હતી.